|  |
| --- |
|  |

 **«Бекітемін»**

**Қазақстан Республикасы Мемлекеттік қызмет істері агенттігінің төрағасы**

**\_\_\_\_\_\_\_\_\_\_\_\_\_\_\_\_\_\_ Д. Жазықбаев**

**«\_\_\_\_»\_\_\_\_\_\_\_\_\_\_\_\_ 2023 жыл**

**«Үздік әдеп жөніндегі уәкіл» республикалық конкурсын**

**ұйымдастырудың және өткізудің әдістемелік ұсынымдары**

**1.Жалпы ережелер**

 1.Осы Әдістемелік ұсынымдар Қазақстан Республикасының Мемлекеттік қызмет істері агенттігінің *(бұдан әрі – Агенттік)*  «Үздік әдеп жөніндегі уәкіл» республикалық конкурсын (бұдан әрі - Конкурс) ұйымдастыру және өткізу тәртібін реттейді.

2.Конкурсты өткізудің мақсаттары:

1) әдеп жөніндегі уәкілдердің жұмысын халық арасында кеңінен насихаттау;

2) әдеп жөніндегі уәкіл туралы қоғамда оң пікір қалыптастыру;

3) әдеп жөніндегі уәкілдердің қызметін жетілдіру (*ынталандыру);*

4) мемлекеттік қызметтің оң имиджін қалыптастыру.

3. Конкурсқа кемінде бір жыл қызмет атқарған мемлекеттік органдардың дербес лауазымдарындағы әдеп жөніндегі уәкілдері қатысады.

4. Конкурс «Орталық мемлекеттік органның үздік әдеп жөніндегі уәкілі» және «Жергілікті атқарушы органның үздік әдеп жөніндегі уәкілі» 2 номинациясынан және әр номинацияның I, ІІ және ІІІ жүлделі орындардан тұрады.

5. Осы Әдістемелік ұсынымдар Агенттіктің интернет-ресурсында орналастыруға жатады.

**2.Конкурстық комиссия**

 6.Конкурстың жеңімпазын анықтау үшін Конкурстық комиссия құрылады.

 7. Конкурстық комиссияның құрамын Агенттіктің төрағасы бекітеді.

 Конкурстық комиссияның құрамы төрағадан, 6 мүшеден және хатшыдан тұрады.

Конкурстық комиссияның құрамына Парламент палаталарының депутаттары, орталық мемлекеттік органдардың басшылары (өкілдері), «Атамекен» Ұлттық кәсіпкерлер палатасының, халықаралық, қоғамдық және ғылыми-білім беру ұйымдарының өкілдері, мемлекеттік, банктік және әлеуметтік қызмет көрсету мекемелерінің кешенді кәсіподақ қызметшілері, қоғам қайраткерлері, Агенттік қызметкерлері және мемлекеттік қызмет ардагерлері кіре алады.

Конкурстық комиссияның отырысына комиссия мүшелерінің жартысынан көбі қатысса, құқықтық күші бар деп саналады.

8. Конкурстық комиссияның төрағасы конкурстық комиссияның қызметін басқарады, жалпы бақылауды жүзеге асырады.

 9. Конкурстық комиссия шешімі әрбір қатысушы бойынша Конкурстық комиссия мүшелерінің бағалау парағында қойылған баллдарды есептеу арқылы қабылданады және хаттамамен ресімделеді.

 10. Конкурстық комиссияның хатшысы Агенттіктің қызметкері болып табылады және оның үміткерлерді бағалауға құқығы болмайды.

 11. Конкурстық комиссияның хатшысы:

 1) кандидаттардың құжаттарын қабылдауды жүзеге асырады;

 2) Конкурстық комиссия отырысын ұйымдастырады;

 3) Конкурстық комиссия отырысының хаттамасын ресімдейді және Конкурстың қорытындысы бойынша жеңімпаздың материалдарын қалыптастырады;

4) Конкурстың нәтижелері туралы ақпаратты Агенттіктің интернет-ресурсында және бұқаралық ақпарат құралдарында орналастыру үшін ұсынады;

5) Конкурстың мақсаттарына сәйкес басқа да міндеттерді жүзеге асырады.

**3. Конкурсты дайындау және өткізу тәртібі**

12. Конкурстық іс-шараның басталуы хабарландыруды орналастырудан басталады.

Конкурсты өткізу туралы хабарландыру Әдістемелік ұсынымдардың 1-қосымшасына сәйкес Агенттіктің интернет-ресурстарында, әлеуметтік желілердегі парақшаларында және бұқаралық ақпарат құралдарында жарияланады.

13. Конкурсты өткізу туралы хабарландыруда Конкурсқа қатысу үшін құжаттарды ұсынудың мерзімі мен тәртібі көрсетіледі. Хабарландыру
2023 жылғы 25 сәуірден кешіктірілмей орналастырылады.
 14. Конкурсқа қатысу туралы ұсынымдар 2023 жылғы 15 мамырға дейін қабылданады. Конкурсқа қатысуға үміткерлер келесі құжаттарды ұсынады:

1) осы Әдістемелік ұсынымдардың 2-қосымшасына сәйкес нысан бойынша Конкурсқа қатысуға өтінім;

2) осы Әдістемелік ұсынымдардың 3-қосымшасына сәйкес:

- «Мемлекеттік қызметшінің оң имиджін қалыптастыру маңыздылығы» немесе «Әдеп жөніндегі уәкіл институтын жетілдіру» тақырыбы бойынша
машиналық мәтіннің 300 сөзден аспайтын көлемде уәждемелік эссе *(Times New Roman 14, жоларалық интервал – бір)*.

- әдеп жөніндегі уәкілдің осы Әдістеменің 2-тармағында көзделген мақсаттарға қол жеткізуге бағытталған іске асыратын жобаларының презентациясы.

Эссе мен жобалардың презентациялары конкурстық комиссияның қарауына құжаттармен қоса беріледі.

 15. Конкурстық комиссия үміткерлермен 2023 жылғы 9 маусымнан кешіктірмей Конкурсқа қатысушылармен әңгімелесу жүргізеді *(соның ішінде онлайн режимінде).*

16.Әңгімелемесу барысында Комиссия мүшелеріӘдістемелік ұсынымдардағы 3-қосымшадағы бағалау парағына сәйкес уәждемелік эссе және жобалық жұмыстарына бағалауды жүргізеді.

Әңгімелесу барысында қатысушыларға кәсіби қызмет бойынша, әдеп жөніндегі уәкілдердің қызметін бағалау өлшемдеріне және уәждемелік эсселерге қатысты нақтылаушы сұрақтар қойылуы мүмкін.

Комиссияның шешімі 2023 жылғы 15 маусымнан кешіктірілмей қабылданады.

17. Конкурсқа ұйымдастырушылық сүйемелдеуді және техникалық қамтамасыз етуді Агенттік жүзеге асырады.

**4. Бағалау критерийлері**

* Ұсынылған идеяның өзектілігі мен қажеттілігі
* Байқау тақырыбына мазмұнның сәйкестігі
* Әдеп жөніндегі уәкіл институтын дамытудағы өзіндік авторлық тәсіл
* Іске асыру тетіктерінің болуы
* Күтілетін нәтижелердің шынайылығы.

**5.Конкурстың қорытындысын шығару**

18. Әңгімелесу мен бағалаудың қорытындысы бойынша Конкурстық комиссия орталық және жергілікті атқарушы органның үздік әдеп жөніндегі уәкілдерін және І, ІІ және ІІІ жүлделі орындарын анықтайды.

Жеңімпаздар Үздік әдеп жөніндегі уәкіл – статуэткасымен, әр номинацияның І, ІІ және ІІІ жүлделі орындарына Құрмет грамоталармен марапатталады.

19. Конкурстың қорытындылары әңгімелесу өткізілгеннен кейін 5 жұмыс күні ішінде, конкурстық комиссияның төрағасы мен мүшелерінің қолы қойылған хаттамамен ресімделеді.

20. Марапаттау рәсімі Конкурстың жеңімпаздарының қатысуымен Астана қаласында өткізіледі.

21. Конкурстың қорытындысы жеңімпаздарды марапаттау күнінен бастап үш күндік мерзімде Агенттіктің интернет-ресурсында және БАҚ-та орналастырылады.

«Үздік әдеп жөніндегі уәкіл» республикалық конкурсын өткізу жөніндегі әдістемелік ұсынымдарына

1-қосымша

**ХАБАРЛАНДЫРУ**

 **«Үздік әдеп жөніндегі уәкіл» республикалық конкурсының қатысушылары**

Ағымдағы жылғы 25 сәуірден 15 мамыр аралығында «Үздік әдеп жөніндегі уәкіл» республикалық конкурсына қатысуға өтініштер қабылданады.

Конкурсқа қатысу үшін үміткерлерлерге келесі құжаттарды ұсынуды сұраймыз:

1) Конкурсқа қатысуға өтінім;

2) «Мемлекеттік қызметшінің оң имиджін қалыптастыру маңыздылығы»немесе «Әдеп жөніндегі уәкіл институтын жетілдіру» тақырыбы бойынша уәждемелік эссе;

3) әдеп жөніндегі уәкілдің осы Әдістеменің 2-тармағында көзделген мақсаттарға қол жеткізуге бағытталған іске асыратын жобаларының презентациясы.

 «Үздік әдеп жөніндегі уәкіл» республикалық конкурсын өткізу тәртібі және шарттары, өтініш нысаны, уәждемелік эссеге, презентацияға талаптар Қазақстан Республикасы Мемлекеттік қызмет істері агенттігінің интернет-ресурсында *(www.kyzmet.gov.kz)* орналастырылған «Үздік әдеп жөніндегі уәкіл» республикалық конкурсын өткізу жөніндегі әдістемелік ұсынымдарда айқындалған.

Құжаттарды қабылдау келесі мекенжайы бойынша жүргізіледі: «Қазақстан Республикасының Мемлекеттік қызмет істері агенттігі», Астана қаласы, Абай даңғылы, 33а *(қолма-қол)* немесе *G.usenova@kyzmet.gov.kz* электрондық поштасына *(электрондық көшірмелерін тіркеп).*

Байланыс телефондары: *8 (7172) 75 34 14, 8701 191 80 79*

«Үздік әдеп жөніндегі уәкіл» республикалық конкурсын өткізу жөніндегі әдістемелік ұсынымдарына 2-қосымша

|  |  |  |
| --- | --- | --- |
|  |  |  |
|  |  | Қазақстан Республикасының Мемлекеттік қызмет істері агенттігі  |
|  |  | \_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  |  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Әдеп жөніндегі уәкілдің аты-жөні, мемлекеттік органның атауын көрсету |
|  |  |  |
|  |  |  |
|  |  |  |
|  |  |  |
|  |  |  |

**Өтініш**

Маған «Үздік әдеп жөніндегі уәкіл» республикалық конкурсына қатысуға рұқсат етуіңізді сұраймын.

Конкурстың шарттарымен таныстым және келісемін.

 \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (күні) (қолы)

«Үздік әдеп жөніндегі уәкіл» республикалық конкурсын өткізу жөніндегі әдістемелік ұсынымдарына 3-қосымша

**Әдеп жөніндегі уәкілдердің қызметін бағалау өлшемдері**

|  |  |  |
| --- | --- | --- |
| **Р/с****№** | **Критерийлері** | **Баға ( 1-ден 5-ке дейін)** |
| **1** | **2** | **3** |
| 1 | Ұсынылған идеяның өзектілігі мен қажеттілігі   |  |
| 2 | Байқау тақырыбына мазмұнның сәйкестігі   |  |
| 3 | Іске асыру тетіктерінің болуы  |  |
| 4 | Әдеп жөніндегі уәкіл институтын дамытудағы өзіндік авторлық тәсіл  |  |
| 5 | Күтілетін нәтижелердің шынайылығы  |  |

-